cyanic-selkie/wikianc huggingface dataset:
Erwin Neher
Erwin Neher, (20 de marzo 1944-) ia es un biofisiciste deutx. El ia nase en Landberg, Bavaria. Con sua colaboror Bert Sakman, un fisiolojiste deutx, el ia gania la premio Nobel de fisiolojia o medica en 1991 per sua labora en fisica de membranas selulal.
Thomas Mann
Sua naras distingui se par un reprodui esata de la detalias de vive moderna e antica, par un analise profonda e sutil de la ideas e carateres, e par un punto de vide distante e alga ironial, combinada con un senti de trajedia. Sua eroes es frecuente membros de la burjesia ci sufri un turba spirital.
Heinrich Böll
Boll ia nase en Cologne. Pos gradua de scola alta en 1937, el ia es clamada per la militar, prima servinte en corpo de labora deutx e plu tarda en la armada. El ia es librida de un campo de prison geral de la SUA en 1947. El ia vende naras diversa e ia pote dedica sua tempo intera a scrive novelas, teatrales, naretas e articles.
Giosuè Carducci
El ia afirma un reveni a la spirito pagan en relijio e un revive de la spirito e formas clasica en leteratur. En sua jovenia, el ia espresa frecuente sua ideas radisal en sua poesia, ma en sua eda tarda sua scrives ia es min controversa. El ia es la prima ci ia ajusta susedente la metres clasica latina a la poesia italian moderna.
En 1906 Carducci ia deveni la italian prima ci ia reseta la premio Nobel per leteratur. Entre sua obras la plu bon es Rimas Nova (1861–87), La poesia lirica pagan (1877–89) e Lirica e ritmos (1899).
Mauris
Mauris (ofisial la Republica de Mauris) es un pais de isolas en la Mar Indian, a sirca 2000 cilometres de la costa sude-este de la continente Africa. Lo inclui la isolas Mauris e Rodrigues, a 560 cilometres a este de Mauris, e la isolas esterna (Agaléga, San Brandon, e du teritorios disputada). La isolas Mauris e Rodriges formi un parte de la Isolas Mascarene, como ance Réunion, un departe franses ultramar cual es prosima. La area de la pais es 2040 cilometres cuadrida. La capital e site la plu grande es Port Louis.
Teorem de Pitagora
En matematica, la teorem de Pitagora es un relata fundal en la jeometria euclidal entre la tre lados de un triangulo reta. Lo dise ce la cuadro de la ipotenusa (la lado cual fasa la angulo reta) es egal a la soma de la cuadros de la otra du lados. La teorem pote es scriveda como un egali relatante la longia de la lados a, b e c, frecuente nomida la "egali pitagoral": do c representa la longia de la ipotenusa e a e b la longia de la otra du lados de la triangulo.
Thomas Mann
En 1929 Mann ia gania la premio Nobel de leteratur, xef per Buddenbrooks. Sua otra obras inclui Mori en Venesia (1912), Regrete temprana (1925) e La pecor santa (1951). La montania majial (1924) es sua obra la plu conoseda e un de la novelas famosa de la sentenio 20.
Dama Godiva
La dama Godiva ia es un dama de la eda medieval de ci un lejenda ia developa. La lejenda es prima recordada en la sentenio 13 par Roger de Wendover en la colie de naretas Flores Historiarum. An si la lejenda es multe vea, istoristes moderna no vide lo como probable. Lo no ia es notada en la du sentenios entre la mori de Godiva e la apare prima, an si sua donas jenerosa a la eglesa ia es notada a veses variosa.
Heinrich Böll
Sua novelas inclui La tren ia es puntual (deutx: Der Zug war pünktlich) (1949); Biliardo a dui pos nove (Billiard um halb Zehn) (1959); Opinas de un paliaso (Ansichten eines Clowns) (1963); La onora perdeda de Katharina Blum (1974) (Die verlorene Ehre der Katharina Blum) ; La rede de securia (Fürsorgliche Belagerung) (1979); La lega (Das Vermächtnis) (1982).
Namibia
Namibia (ofisial la Republica de Namibia) es un pais en Africa sude, de cual sua borda ueste es la Mar Atlantica. Lo comparti fronteras de tera con Zambia e Angola a la norde, Botsuana a la este, e Sudafrica a la sude e este. An si lo no borda Zimbabue, la du paises es separada par un parte de min ca 200 metres de la Rio Zambezi (esensal un protende peti en Botsuana per ateni un microfrontera entre Botsuana e Zambia).
Teorem de Pitagora
An si lo es frecuente disputada ce la conose de la teorem presede lo, la teorem es nomida per la matematiciste elinica antica Pitagora (s 570–495 aec), car la tradision atribui a el la prima demostra rejistrada. On ave atestas ce la matematicistes babilonian ia comprende la formula, an si poca indica un aplica en un strutur matematical. Ance matematicistes mesopotamian, barati e xines ia descovre la teorem de forma autonom e, en alga casos, ia furni demostras per casos spesial.
Mauris
Pos es un colonia nederlandes (1638–1710) e un colonia franses (1715–1810), Mauris ia deveni un poseseda colonial de Britan en 1810, e ia resta tal asta 1968, la anio en cual lo ia gania autonomia. La colonia coronal brites de Mauris ia inclui en la pasada la teritorios presente de Mauris, Rodrigues, Agaléga, San Brandon, la Arcipelago Chagos e la Sexeles. La teritorios maurisian ia devolui gradal con la crea de un colonia separada de Sexeles en 1903 e la estrae de la Arcipelago Chagos en 1965.
Pel
En animales, la pel es la organo cual ata como un borda per proteje contra cosas perilosa esterna, manteni la unia de strutures enterna, e permete comunica entre la esterna e la interna. La pel es construida de tre stratos major: la epiderma, la derma, e la ipoderma.
Teorem de Pitagora
La teorem de Pitagora ia atrae atende estra la matematica como simbol de potia inteletal e referes a lo abunda en leteratur, animas e cantas.
Hazares
497px|thumb|right|Hania hazar 650-850 La hazares ia es un popla turcica seminomada con un federa de tribus de lingua turcica cual en la sentenio 6 tarda ia institui un impero comersial en la sude-este de lo ce oji es la Rusia european.
Namibia
Namibia ia gania autonomia de Sudafrica a 21 marto 1990, pos la Gera Namibian de Autonomia. Sua capital e site la plu grande es Windhoek, e lo es un stato membro de la Nasiones unida, la Comunia de Developa de Africa Sude, la Uni African, e la Comunia de Nasiones.
Mauris
La Arcipelago Chagos es disputada par Mauris e la Rena Unida. La Rena Unida ia estra lo de la teritorio maurisian en 1965, a tre anios ante la autonomi de Mauris. La Rena Unida ia despopla gradal la nativas de la arcipelago e ia lua sua isola la plu grande, Diego Garcia, a la Statos Unida. On proibi ce turistes casual, jornalistes e abitores pasada asede la arcipelago. Mauris reclama ance la governa de la Isola Tromelin de Frans.
Paucituberculato
La ordina Paucituberculato conteni la ses spesies survivente de oposum musaranin: marsupiales peti e musaranin restrinjeda a la Andes en America Sude. On crede ce la ordina ia diverje de la linia asendente de marsupiales prematur. Tan resente como 20 milion anios ante aora, plu ca sete jeneros ia esiste en America Sude. Los abita la areas de foresta e erba de la Andes alta. Car otra insetivores es asente de America Sude, oposumes musaranin pleni la mesma nix ecolojial. Esta sujesta ce oposumes musaranin ia abita esta area cuando America Sude ia es un continente isolida.
Henry Kissinger
Henry Alfred Kissinger (1923–) es un scolor, un ganior american de la Premio Nobel, e la ministro de esternas su presidentes Richard M. Nixon e Gerald R. Ford. Kissinger ia nase en Fürth, Deutxland. En la desenios de 1950 e 1960 el ia servi como conselor tempora de politica stranjer per presidentes Dwight D. Eisenhower, John F. Kennedy e Lyndon B. Johnson. En 1969, Kissinger ia deveni la aidor de presidente Nixon sur securia nasional.
Hazares
La hazares ia crea lo ce per sua dura ia es la organiza plu potiosa cual emerji de la separa de la Hania turcica ueste. Montante un arteria major de comersia entre Europa este e Asia sude-ueste, Hazaria ia deveni un de la mercatos xef de la eda medieval, governante la marxas ueste de la Via de Seda e avente un rol comersial xef como crus de vias entre Xina, Asia sude-ueste e la Rus de Ciiv. Per alga tre sentenios (s 650-965), la hazares ia domina la area estendente entre la stepes de Volga-Don a Crim este e la Caucaso norde.
Determina la orijina e natur de la hazares es relatada a teorias de sua linguas, ma lo es difisil car on no ave rejistras nativa en lingua hazar e la stato ia es multilingual e multietnical. On crede ce la relijio nativa de la hazares ia es la tengrisme, como la de la hunes de Caucaso norde e otra poplas turcica. Seguente Judah Halevi e Abraham ibn David, la elite de la hazares ia converti a iudisme en la sentenio 8 ma la estende de la converti a en la hania hazar resta nonserta.
Pel
center|500px
Mauris
La persones de Mauris es multietnical, multirelijial, multicultural e multilingual. La governa de la isola es prosima modelida sur la sistem parlamental de Westminster, e Mauris ave un grado alta de democratia e libria economial e political. Como la otra Isolas Mascarene, Mauris es conoseda per sua plantas e animales diversa, con multe spesies endemica. La isola es famosa como la sola abitada conoseda de la dodo, cual, como alga otra spesies de avia, ia es estinguida par ativia umana, no longa pos la coloni de la isola. Mauris es la sola pais en Africa do induisme es la relijio la plu grande.
Natal
Natal es un festa anial a 25 desembre, cuando cristianes selebra la nase de Jesus Cristo. Lo es presededa par la saison de Ariva. La nara tradisional cristian, indicada en la Atesta Nova, dise ce Jesus ia nase en Bethlehem, seguente la predises maxial, cuando Josef e Maria ia ariva a la site, la oteles ia ave no salas libre e on ia ofre a los un stala do Cristo ia nase, con anjeles proclamante la novas a la pastores ci ia difusa plu la mesaje. La Dia de Natal es un festa nasional en multe nasiones de la mundo, es selebrada en modo relijiosa par la majoria de cristianes como ance en forma cultural par multe noncristianes, e formi un parte intera de la saison de festas.
Pearl Buck
Pearl Buck es un autor american ci ia nase en 1892 en Hillsboro, Virginia Ueste. En sua enfantia, sua jenitores ia prende el a Jonguo do los ia labora como misionores e ia compra un casa en un provinse jonguo. Ala el ia spende la plu parte de sua jovenia, e ia aprende engles en un scola jonguo. El ia viaja denova a America do el ia studia en Virginia.
Henryk Sienkiewicz
Henryk Adam Aleksander Pius Sienkiewicz, (1846–1916), es un noveliste famosa polsce. El ia es instruida a la Universia de Warszawa. En 1870 el ia deveni un jornaliste e de 1876 a 1878 ia viaja tra la SUA como corespondente spesial. Sienkiewicz ia deveni multe popular pos la publici de sua trilojia sur la resista polsce contra la invade en la sentenio 17: Con foco e spada (1884; traduida en 1890), La Deluvia (1886; trad. 1891), e Pan Michael (1888; trad. 1893). Sua obra la plu traduida es probable Quo vadis (1896), un studia de sosia roman en tempo de imperor Nero.
Thomas Alva Edison
Thomas Alva Edison (1847–1931) ia es un inventor american. El ia developa la bulbo de lus eletrical, un sistem de jenera eletrica, un aparato per rejistra sonas, e un projetador sinemal – de cual tota resta importante en la sosia moderna.
Paucituberculato
Oposumes musaranin (ance nomida oposumes ratin) ave sirca la grandia de un rata peti (9–14 cm de longia), con membros plu peti, un beco longa e puntida, e un coda magra e capelosa. Los es jeneral carnivor: xasores ativa de insetas, vermas de tera, e vertebratos peti. Los ave oios peti cual vide povre, e xasa a la sera temprana e a note, usante sua oio per loca vitimas. Los pare vive la plu de sua vives en tuneles su la tera e en ruetas a la surfas.
Natal
An si la data de la nase de Jesus es nonconoseda, en la dui de la sentenio 4 la Eglesa Cristian Ueste ia loca Natal la 25 desembre, un data cual ta es adotada plu tarda par la Este. Oji, plu cristianes selebra la 25 desembre en la calendario gregorian, cual ia es adotada cuasi universal en la calendarios sivil en tota la mundo. An tal, alga Eglesas Cristian Este selebra Natal en 25 desembre de la calendario julian, cual oji es la 7 janero en la calendario gregorian, la dia a pos la Eglesa Cristian Ueste selebra la Epifania. Lo no es un desacorda sur la data de Natal, ma un prefere de cual calendario ta debe es usada per determina la dia de 25 desembre. Plu, per la cristianes, la crede ce Dio ia veni a la mundo en un forma umana per espia la pecas de la umania, en loca de la data esata de nase, es considerada la intende xef de selebra Natal.
La abituas de selebra liada a Natal en varia paises ave un misca de temas e orijinas precristian e cristian. La abituas popular de oji inclui donadas, completa un calendario de Ariva, musica cristian e cantas de natal, intercambia de cartas de natal e mostra de varia decoras de natal, como la arbores de natal, la luses de natal, garlandas, viscio e ilex.
Mauris
La linguas major es creol 80,5%, bodjpuri 12,1%, franses 3,4%, engles (ofisial, ma parlada par sola 1%), otras 3,7% (2000). La governa usa engles como sua lingua xef.
Pearl Buck
El ia gania premio Pulitzer e otra premios per sua publicis en leteratur. En 1917, Pearl ia sposi John Lossing Buck, ci ia prende el a Jonguo, ma los ia sufri un vive povre e nonfelis. El ia descrive esta en sua novela "la bon tera". El ia viaja con sua sposo a la SUA, do el ia fini con esele la studia de leteratur engles. El ia gania un premio per sua rexerca "Xina e Ueste". De sua jovenia, el ia ama leje naras diversa, como "Aladin e la lampa majiosa". El ia gania la premio Nobel per leteratur en 1938.
Henryk Sienkiewicz
Sienkiewicz ia reseta la premio Nobel per leteratur en 1905.
Pearl Buck
A su es alga de sua novelas abundante :
Biografias
Thomas Alva Edison
Naseda en Milan, Ohio, Edison ia comensa esperimenta con primadores e aparatos eletrical e macinal en sua jovenia. Cuando el ia labora como telegrafiste, el ia fa sua inventa prima per move mesajes a un linia nova, automatida sin operor. Sua reali grande ia es un macina per envia multe mesajes a la mesma tempo tra un linia unica. Sua inventa de la transmetador carbonal de telefon ia es esensal en la developa de la telefon, cual ia es plu tarda inventada par Alexander Graham Bell, un fisiciste american.
Pearl Buck
Autobiografias
Hindi
Hindi (devanagari: हिन्दी o हिंदी) es la nom de un lingua indo-iranian parlada en Barat norde e sentral. Lo es un de la 22 linguas nasional de Barat. Sirca 40% de la abiitores de Barat es parlores nativa de hindi, e lo es usada, con engles, como la lingua dial de la governa sentral.
Go
Go (japanes: go 碁 o igo 囲碁, xines: weiqi 圍棋, corean: baduc 바둑) es un jua de table vea de Asia e es juada par pone pesos negra e blanca a un table de 19×19 linias. En nosa dias, la popularia de la jua crese en la mundo ueste.
Mauris
La cuantia de abitores, en la anio 2007, ia es sirca 1 250 882 persones.
Pearl Buck
Libros de fato
Recesvinto
Recesvinto ia es un re de la visigotos ci, con Cindasvinto, ia crea la Liber Iudiciorum, un colie de leges comun per la visigotos e la romanes.
Cenia
Sua teritorio es a la ecuator e supra la Falion de Africa Este, covrente un tereno diversa e vasta cual estende aprosima de Lago Victoria asta Lago Turkana e plu a sude-este asta la Mar Indian. Lo es bordada par Tanzania a la sude e sude-ueste, Uganda a la ueste, Sudan Sude a la norde-ueste, Itiopia a la norde e Somalia a la norde-este. Cenia covre 581 309 km² e ia ave un popla de sirca 48 milion persones en janero 2017. La linguas major es engles e suahili.
Hollandes volante
La Hollandes volante (nederlandes: De Vliegende Hollander) es un lejenda de un fantasma restrinjeda a un barcon, condenada per naviga la mares per eterna. La mito ia orijina probable de la "eda oro" de la Compania Nederlandes de la Indes Este (nederlandes: Vereenigde Oostindische Compagnie, o VOC) en la sentenio 17. Nota ce, en acel sentenio, la flotila comersial de Nederlande ia es probable plu ca la flotilas combinada de England, Frans, Espania, Portugal, e Deutxland.
Himalaia
Himalaia es un montania en Asia, entre la sucontinente de India e la plano alta de Tibet. Sua nom veni de un parola sanscrito per "la abitada de neva". Lo conteni la montes la plu alta de mundo: la "oto-miles" (los de plu ca 8 000 metres), incluinte Sagarmata (o Everest). Per comprende la grandia de Himalaia, considera ce lo ave plu ca 200 montes plu alta ca Aconcagua, la montania la plu grande en America Sude. On dona a Himalaia la nometa "la teto de la mundo".
Re Faisal 1
thumb|Re Faisal 1 Faisal 1 (1885–1933) ia es un re pasada de Irac. El ia nase en Meca, Arabia Saudi, e ia es instruida en Constantinopoli (oji Istanbul). El ia es la fio tre de Husein ibn Ali, la re prima de Al Hijaz (aora un parte de Arabia Saudi), e la fundor de de la dinastia haxemita moderna.
Pearl Buck
Naras corta
Iudi vagante
La iudi vagante es un om nonmortal de ci sua lejenda ia comensa sperde tra Europa en la sentenio 13.
Aritmetica
Aritmetica (de elinica: ἀριθμός, arithmos, "numero") es la plu antica e plu fundal ramo de matematica. Lo es composada de la studia de numeros, spesial de la operas tradisional entre los (ajunta, sutrae, multipli e divide). Aritmentica es un parte fundal de la teoria de numeros, cual es considerada un de la divide xef de matematica moderna, junta con aljebra, jeometria e analise.
Theodor Mommsen
Theodor Mommsen (1817–1903) ia es un istoriste deutx e un spesialiste en istoria roman, un de la istoristes deutx la plu influosa de la sentenio 19. Mommsen ia nase en Garding, Schleswig. El ia servi como profesor en universias famosa. Ocupante la posto de xef en istoria antica en Universia de Berlin, el ia edita la colie gloriosa de enscrives latina Corpus Inscriptionum Latinarum.
Tibet
Tibetanes nomi sua pais Bod (བོད་), pronunsiada [pʰøʔ] en la dialeto de Lhasa, la capital. Esta nom es atestada en la jeografia de Ptolemeo como βαται (batai). La nom Tibet veni de la nom arabia Tubbat, cual veni de la turces Töbäd, sinifiante "la altas." La nom xines es 西藏 (Xīzàng).
Uzbecistan
Uzbecistan (ofisial la Republica de Uzbecistan) es un de sola du paises en la mundo cual es sin costa e ensircada par otra paises sin costa. Locada en Asia sentral, lo es un republica constitual unial secular, composada de 12 provinses, un republica autonom e un site capital. Uzbecistan es bordada par sinco paises sin costa: Cazacstan a la norde, Tadjicistan a la sude-este, Cirgistan a la norde-este, Afganistan a la sude, e Turcmenistan a la sude-ueste.
Hollandes volante
La varia la plu vea esistente ia es de la sentenio 18 tarda. Vides en la sentenios 19 e 20 ia reportada ce la barcon ia brilia con un lus fantasmal. Si lo ia es clamada par un otra barcon, la ecipo de la Hollandes volante ta atenta envia mesajes a tera o a persones longa morida. En la mitos de mares, la vista de esta barcon es un predise de desastre.
Originas
la refere prima primida a la barcon apare en Viajas en partes variosa de Europa, Asia, e Africa en un serie de 30 anios e plu (1790) par John Macdonald:
Pentarcia
Pentarcia es un model de organiza eglesal istorial usada en la Eglesa Ortodox Este. Lo ia trova sua espresa la plu grande en la leges de la imperor Justiniano 1 de la Impero Bizantian. En la model, la eglesa cristian es governada par la xefes (patriarcas) de la sinco sejas bispal la plu grande de la Impero Roman: Roma, Constantinopoli, Alexandria, Antiocia e Ieruxalim.
Hollandes volante
Originas
La refere seguente es en capital ses de Un viaja a Baia Botania (1795), atribuida a George Barrington:
Roma
Roma es la site capital de Italia de 1870. Lo ia es ance la capital de la area Lazio – Latium en la tempo antica. Lo ave cuasi 3 000 000 abitores. Tra sua istoria, cual ia dura tra tre milenios, lo ia susede estende sua domina sirca la Mediteraneo, la sentro de un de la sivilias antica la plu importante. Lo ia influe la sosia, la cultur, la lingua, la leteratur, la arte, la arciteta, la filosofia, la relijio, la lege e la vestes de la sentenios seguente.
Re Faisal 1
En la Gera Mundal Prima, Faisal ia servi prima con la armada turces en Suria, ma en 1916 el ia fuji a Al Hijaz, do el ia acompania sua padre e frates en la revolta arabi. Alora, aidada par la scrivor e aventuror brites T. E. Lawrence, Faisal ia partisipa en la catura de Dimashq de la turceses.
Himalaia
Himalaia estende tra ses nasiones: Butan, Xina, India, Nepal, Pacistan e Afganistan. Lo es la orijina de tre de la sistemes de rios la plu grande: la Rio Indo, la Ganga-Bramaputra, e la Rio Iangtse. Himalaia es un sistem joven, la resulta de un xoca entre India e la resta de Asia a sirca 70 milion anios ante aora. Lo ave 2 400 km de longia, entre 150 e 400 km de largia, e es composada de tre cadenas de montes paralel.
Go
Un de du juores ave la pesos negra, la otra ave la pesos blanca. La juores pone alterna un peso sur un crusa de linias de la table. La pesos marca la limitas de terenos. Cada juor atenta marca e teni plu tereno ca sua competor. La ganior es la juor ci teni la plu.
Theodor Mommsen
Mommsen ia es bon conoseda per un serie de obras sur istoria e enscrives de estende vasta e capasia astuta.
Uzbecistan
Lo cual es aora Uzbecistan ia es antica un parte de la rejion Transoxiana, xef parlante farsi, en cual sites como Samarcand ia deveni rica par causa de la Via de Seda. Plu tarda, la area ia es concistada par un serie de invadores, incluinte la Califia Arabia e statos turcica como la hania Göktürk, pos cual la mongoles ia destrui lo. La site Shahrisabz ia es la loca do Timur ia nase. La rejion ia es concistada en la temprana de la sentenio 16 par nomadas este de lingua turcica, e ia deveni gradal asorbeda en la Impero Rusce en la sentenio 19. En 1924, la republica composante de la Uni Soviet conoseda como la Republica Sosialiste Soviet Uzbec ia es creada. Pos la desintegra de la Uni Soviet, lo ia declara autonomia como la Republica de Uzbecistan a 31 agosto 1991 (ofisial selebrada a la dia seguente).
Tibet
Tibet es conoseda per sua spesie de budisme nomida vajrayana o "la via de la diamante". La xef de esta relijio es la Dalai Lama. La Dalai Lama oji es numero 14, Tenzin Gyatso, ci es un refujada en India. El ia gania la Premio Nobel de Pas en 1989.
Uzbecistan
Uzbecistan ave un erita cultural diversa, par causa de sua istoria e loca stratejial. Sua lingua ofisial es uzbec, un lingua turcica scriveda en la alfabeta latina e nativa parlada par aprosima 85% de la popla. Rusce es vasta usada; lo es la lingua du de la plu vasta enseniadas. Tadjici es la lingua tre. Uzbeces formi 81% de la popla, segueda par rusces (5,4%), tadjicis (4%), cazaces (3%) e otras (6,5%). Un majoria de uzbeces es muslimes nonramal. Uzbecistan es un membro de la Comunia de Statos Autonom, la Organiza per Securia e Coopera en Europa, la Nasiones Unida e la Organiza Shanghai de Coopera. An si lo es ofisial un republica democrata, en 2008 organizas nongovernal de diretos umana ia defini Uzbecistan como "un stato autoritar con diretos sivil limitada". Pos la mori de Islam Karimov en 2016, la presidente seguente – Xavcat Mirziyoyev — en sua anio prima ia aboli sclavia de coton e visas per sorti, e ia amnestia multe prisonidas political.
Cultiva
Cultiva es la prosede de produi comedas e otra produidas relatada, per interesa economial, par cultiva plantas diversa e doma alga bestias.
Hollandes volante
Originas
La refere seguente introdui la idea de un puni per un crimin, en Senes de enfantia (1803) par John Leyden:
Roja
Roja es la color a la estrema de la spetro de lus vidable, con longias de onda la plu longa, a lado de orania e a la otra estrema ca violeta. La oios de umanas persepi roja cuando los vide lus con un longia de onda entre 620 e 740 nanometres. Lus con un longia de onda plu longa ca roja, ma plu corta ca radia de teraherze e microondas, es nomida infraroja.
Rapa Nui
La linguas major es rapa nui e espaniol.
Re Faisal 1
En agosto 1921, stimulada par arceolojiste Gertrude Bell, la governa aliada a Britan ia permete un vota jeneral. Faisal ia es elejeda como re prima de Irac, resetante 96 persentos de votas. La asembla nasional de Irac ia ofre la titulo de monarca constitual a Faisal en en 1923. El ia es segueda par sua fio Gazi 1.
Roma
Istoria
Roma ia es fundida en 21 april 753 aec, cual es la anio zero (anio 0) Ab Urbe Condita (AUC). Pos la fundi par Romulo, Roma ia es governada en 244 par un monarcia, prima par monarcas de orijina latina e Sabine, a pos per res etruscan. La tradision ia recorda sete res: Romulo, Numa Pompilio, Tulo Hostilio, Anco Marcio, Tarcinio Prisco, Servio Tulio e Tarcinio la Orgolosa.
Vanuatu
Vanuatu, ofisial la Republica de Vanuatu, es un nasion melanesian isolal en la Mar Pasifica Sude. Un grupo de isolas, lo es locada a sirca 1750 km a este de Australia, 500 km a norde-este de Caledonia Nova, a ueste de Fiji, e a sude de la Isolas Solomon.
Teoria de relativia
La teoria de relativia es un de la teorias fisical la plu importante de la sentenio 20. Lo ia es developada par Albert Einstein. Lo ave du partes: la teoria de relativia spesial e la teoria de relativia jeneral. La introdui de la teoria ia es importante car lo ia solve multe problemes fisical e consetal.
Heraclito
Heraclito (540 – 475 aec) ia es un filosofiste elinica de Efeso, un site de Ionia (aora la costa ueste de Turcia). El ia atenta responda a la demanda "de cual cosa es la universo construida?" Sua responde ia es foco, o enerjia.
Benin
Benin es un pais en Africa. La area es sirca 112,620 cilometres cuadrida e la la cuantia de abitores, en la anio 2007, ia es sirca 8 078 314 persones. La capital es Porto-Novo.
La major linguas es franses (ofisal), fon and ioruba. La relijio la plu segueda es catolicisme, pos islam e protestantisme. Benin es un membro de la Nasiones Unida, la Uni African e la Organiza de Coopera Muslim entre otras.
Istoria
De la sentenio 17 a la 19, la paises xef ia es la Rena de Dahomei junta a la site-stato de Porto-Novo e un area grande a norde con tribus diferente. La rejion ia es conoseda como la costa de sclavos de la sentenio 17 par causa de la numero de sclavos barconida a la Mundo Nova en la comersia de sclavos transatlantica. A pos la sclavia ia es abolida, Frans ia concista la pais e ia renomi lo como Dahomei franses. En 1960, Dahomei ia deveni nondependente de Frans e ia ave un periodo tumultosa con multe governas democrata, colpas de stato militar e governas militar.
Jeografia
Benin es divideda en 77 departes cual es divideda en 77 comunias legal. En 1999, la ses departes presedente ia es divideda en du duis, forminte la 12 de aora. On ia asinia capitales ofisial a la ses departes nova en 2008.
Politica
Benin es un republica presidental. La presidente es la xef de stato de la xef de governa de la pais e es elejeda cada 5 anios. Lo ave un legeria con un salon (Assemblée Nationale) con 83 membros, ci es elejeda cada cuatro anios par la popla. La constituida ia es adotada en 1990.
Cultur
Ante ce franses ia deveni la lingua ofisial, la leteratur de Benin ia ave influe importante de la tradisiones parlada. Félix Couchoro ia scrive la novela un benines, L'esclave, en 1929. Angélique Kidjo es un de la cantores plu conoseda de Benin.
Roger Martin du Gard
Roger Martin du Gard, (1881-1958), es la autor de novelas e teatrales franses e ganior de la premio Nobel, de ci sua obras conserna la menasas dial e la turbas moral confusosa cual fronti la popla comun.
Martin du Gard ia es instruida como arciviste a la scola Ecole de Chartres, en Chartres, Frans, graduante en 1906. El ia studia su psiciatristes diversa en Paris ante publici sua novela Deveni (1908). Sua novela prima susedente ia es Jean Barois (1913; traduida a engles en 1949), un conversa cual trasa la turbas moral e pensal de un joven regardante la siensa e relijio.
Sua obra la plu aspirante es de oto partes La mundo de Thibaults (franses: Les Thibault) (1922–40), un novela epica e complicada, cual esamina ideas turbante regardada de perspetivas multiple, contrastante la vives de la frates Jacques e Antoine Thibault – la un es un revoluiste e la otra es un conservaliste sosial.
Benedito 16
Pape Benedito 16 (latina Benedictus PP. XVI), Joseph Alois Ratzinger (* 16 April 1927 en Marktl am Inn, Baiern, Deutxland), Pape de la Eglesa Catolica e xef de Vatican. El ia elejeda pos un conclave de 26 oras pos la mori Joan Paul 2.
Ante la eleje, Ratzinger ia es la xef de la consilia de cardinales e la xef de la Congrega per la Prinsipe de la Fida.
La persepi publica de Benedito 16 ia es ce el es conserviste.
El ia retira en 2013 con eda de 86 anios. El ia dise ce el es en mal sania. La eglesa ia sufri de multe scandales.
Heinrich Böll
El ia reseta la premio Nobel en 1972 per sua contribuis a leteratur, "per la perspetiva larga" e "capasia sensante" de sua scrives e sua novela de la vive deutx en la Gera Mundal Prima (1914–1918) asta la desenio de 1970 Imaje grupal con dama (Gruppenbild mit Dame) (1971). El ia reseta un aclama spesial de la comite Nobel.
Hazares
On trova proposas de orijina hazar de la iudis buharan, la cazaces e la cozaces de la rejion de Don entre otras. En la sentenio 19 tarda, un teoria ia emerji disente ce la plu parte de la iudis axcenazi desende de la diaspora iudi hazar ci ia migra a ueste de la Rusia moderna e Ucraina a Frans e Deutxland.
Senegal
Senegal (en franses: Sénégal), ofisial nomida la Republica de Senegal (en franses: République du Sénégal [ʁepyblik dy seneɡal]), es un pais en Africa ueste. Senegal es bordada par Muritania en la norde, Mali en la este, Gine en la sude-este, e Gine-Bisau en la sude-ueste. Senegal borda ance Gambia, un pais cual ocupa un ageta de tera longo la riva de la Rio Gambia, cual separa la rejion sude Cascamance de Senegal de la resta de la pais. Senegal ave ance un borda maral con Capo Verde. La capital economial e political de Senegal es Dakar. Lo es la pais la plu ueste en la continente de Afro-Eurasia, e deriva sua nom de la Rio Senegal, cual borda lo en la este e norde. La nom "Senegal" veni de la parola uolof "Sunuu Gaal", cual sinifia "nosa barco". La area de Senegal es sirca 196 190 cilometres cuadrida. La cuantia de popla, en la anio 2007, ia es sirca 12 521 851 persones, de cual la etnico uolof es sirca 40%. La clima es seca, ma lo ave un saison pluvosa.
Namibia
Istoria
En la tarda de la sentenio 19 en la coloni european, la Impero Deutx ia institui un rena supra la plu de la teritorio como un protejeda en 1884. Lo ia comensa developa infrastrutur e cultiva, e ia manteni esta colonia deutx asta 1915, cuando fortes sudafrican ia vinse sua militar. Pos la fini de la Gera Mundal Prima, en 1920 la Alia de Nasiones ia asinia la pais a la Rena Unida, su maneja de Sudafrica. Lo ia aplica sua leges, incluinte clases e regulas razal. De 1948, con la Partito Nasional elejeda a governa, Sudafrica ia aplica apartait ance a lo cual ia es nomida Africa Sude-Ueste. En 1878, la Capo de Bon Espera ia propri la porto de Baia Walvis e la Isolas Pinguin; estas ia deveni un parte integral de la Uni de Sudafrica a sua crea en 1910.
En la parte plu tarda de la sentenio 20, revoltas e esijes per representa political par ativistes political nativa african (ci ia desira autonomia) ia causa ce la Nasiones Unida ia prende la encarga direta de la teritorio en 1966, ma Sudafrica ia manteni sua rena par fato. En 1973, la NU ia reconose la Organiza de la Popla de Africa Sude-Ueste como la representor ofisial de la popla namibian; la partito es dominada par la ovambos, ci ave un majoria grande en la teritorio.
Pos geras continuante de gerilias, Sudafrica ia instala un governa tempora en Namibia en 1985. Namibia ia ateni autonomia completa de Sudafrica en 1990. An tal, Baia Walvis e la Isolas Pinguin ia resta su controla de Sudafrica asta 1994.
Demografia e economia
Namibia ave un popla de 2,1 milion persones e un democratia parlamental, multipartital e stable. Sua economia es fundida sur cultiva, pastoria, turisme e la industria de mina – incluinte mina per diamantes, uranio, oro, arjento e metales basa. Par causa de la Deserto Namib, grande e seca, Namibia es un de la paises la min densa poplada de mundo,
La area es sirca 825,418 cilometres cuadrida.
La major linguas es engles 7% (ofisial), africans (lingua comun de la plu de persones e sirca 60% de la persones blanca), deutx 32%, e otras 1%.
Nauero
Nauero (ofisial la Republica de Nauero, e conoseda en la pasada como Isola Plasente) es un isola e pais en Micronesia en la Mar Pasifica sentral. Sua visina la plu prosima es Isola Banaba en Ciribas, a 300 cilometres a este. Lo es situada a norde-ueste de Tuvalu, a norde de la Isolas Solomon, a este-norde-este de Papua Gine Nova, a sude-este de la Statos Federada de Micronesia, e a sude de la Isolas Majel. Con 10 084 abitores en un area de 21 cilometres cuadrida, Nauero es la stato la plu peti en la Pasifica Sude e la stato tre de la plu petis (par area) de mundo, pos sola la Site Vatican e Monaco.
Colonida par persones de Micronesia e Polinesia sirca 1000 aec, Nauero ia es proprida e reclamada como sua colonia par la Impero Deutx en la tarda de la sentenio 19. Pos la Gera Mundal Prima, Nauero ia deveni un comision de la Alia de Nasiones, dirijeda par Australia, Zeland Nova e la Rena Unida. En la Gera Mundal Du, Nauero ia es ocupada par soldatos nion, ci ia es sircovenida par la avansa de la Aliadas a traversa de la Pasifica. Pos la fini de la gera, la pais ia deveni un fidusia de la Nasiones Unida, e ia gania sua autonomia en 1968.
Messina
Messina es la site tre de la plu grandes en Sisilia, con 250 000 abitores, e la capital de la provinse de Messina.
Nauero
Nauero es un isola de roca de fosfato, con deponedas rica prosima a la surfas cual ia fasili operas de mina. Alga recursos de fosfato resta cual, en 2011, no ia es economial viable per estrae. En la tarda de la desenio de 1960 e la temprana de la desenio de 1970, Nauero ia ave la revenu la plu alta per person de tota statos de mundo. Ma cuando la reservas de fosfato ia es consumada e la ambiente de la isola ia es grave danada par mina, la valua de la fidusia instituida per maneja la ricia de la isola ia diminui. Per gania revenu, per un tempo corta, Nauero ia deveni un paradiso finansial e un sentro nonlegal de blanci mone.
De 2001 a 2008, e denova de 2012, lo ia aseta aida de la Governa Australian par intercambia per ospita un deteneria. Como resulta de sua depende forte de Australia, multe fontes ia identifia Nauero como un stato cliente de Australia.
La lingua major es nauero.
Melaiu (lingua)
Melaiu es un lingua major de la familia austronesian. La varias normal de melaiu es la lingua ofisial de Malaisia, Indonesia e Brune, e es un de la cuatro linguas ofisial de Singapor. Lo es la lingua nativa de sirca 40 milion persones e es parlada como un lingua du par sirca 140 milion persones. En Malaisia, la lingua ofisial es nomida Bahasa Malaisia ("lingua malaisian"). En Indonesia, la lingua ofisial es nomida Bahasa Indonesia ("lingua indonesian"). En locas estra Malaisia e Indonesia, e locas do lo es la lingua nativa, lo es nomida Bahasa Melayu.
Linguas celta
La linguas celta es la linguas cual desende de la protolingua celta, un ramo de la familia de linguas indoeuropean. En la milenio prima aec, esta linguas ia es parlada tra Europa, de la Baia Biscaia e la Mar Norde, longo la Reno e la Danubio, a la Mar Negra e la Balcanes, e en Anatolia (la rejion nomida Galatia). Oji, la linguas celta es limitada a alga partes de Britania (Er, Scotland e Cimri) e Frans (Bres), e apare ance en Canada este, Patagonia, la SUA, e Australia.
Meshari
Meshari es la libro plu vea publicida en la lingua xcip. La nom sinifia "libro de preas". Lo ia es scriveda par Gjon Buzuku, un eglesor catolica en 1555. La libro conteni 188 pajes e es scriveda en du colonas. Lo es un tradui de la partes xef de la Liturjia catolica a xcip. Lo conteni la liturjias de la festas relijial xef de la anio, comentas de la libro de preas, e estraedas de la Biblia e de rituos e la catecisme. Lo ia es scriveda per aida la cristianes a prea en la servis relijial dial. La sola varia orijinal conoseda es locada en la Biblioteca de la Vatican.
Linguas celta
Protocelta pote es divideda en cuatro sufamilias:
La separa de protocelta a esta cuatro sufamilias ia aveni cisa sirca 1000 aec. La protoceltas es asosiada con la cultures de Campos de vaso, Hallstatt e La Tène.
On ave du teorias sur la relatas entre la linguas celta:
La plu vea dise ce la goidelica e la celtiberian es ambos Q-celta, e la britonica e la galo es ambos P-celta. Multe parolas cual comensa con Q en protocelta cambia a P en la linguas britonica e galo, ma resta con Q en goidelica e celtiberian.
La otra teoria dise ce goidelica e britonica (nomida celta isolal) es separada de la otras (nomida celta continental). celta isolal ave alga cualias nonusual, como verbo–sujeto–ojeto per sua ordina de parolas, preposadas juntada con pronomes, e la cambia frecuente de la letera prima de un parola per coere con la letera final de la parola presedente. Nota ce, en esta teoria, celtiberian ia es prima separada de protocelta ante cuando celta isolal ia es separada de galo. La cambias a P-celta ia aveni plu tarda a ambos galo e britonica. Esta teoria es aora plu popular.
Paucituberculato
Car los abita locas ru e nonasesable, los no es bon conoseda e es clasida como rara. Studias resente sujesta ce los es plu comun ca nos ia pensa.
Thomas Alva Edison
En 1877 Edison ia anunsia la fonograf prima. En 1879 el ia mostra a la popla la bulbo incandesente de lus eletrical. En 1882 el ia developa e fisa en New York City un sentro grande de potia eletrical, la prima en la mundo. En 1883 el ia oserva la flue de eletrones de un fileta caldida – nomida la efeto de Edison.
En 1888, el ia inventa la "cinetoscopio", la macina prima per produi imajes movente par un segue rapida de senas individua. El ia crea un pila per reteni la eletrica e un fonograf en cual la sona ia es gravada sur un disco en loca de un silindre. Par sincroni sua fonograf e cinetoscopio, el ia produi imajes movente e parlante a la ves prima en 1913.
En la Gera Mundal Prima (1914–18), Edison ia labora per la atas nesesada de gera.
Hindi
Lo es derivada de la dialeto khari boli, con ance multe formas e parolas de sanscrito. Lo es simil a urdu, un lingua parlada en Pacistan e par multe muslimes barati. Hindi es parlada par entre 180 e 400 milion persones (1991), e par 120 milion persones como un lingua du. Lo es scriveda con la scrive devanagari.
Mesozon
La mesozones es parasitos de multe animales de mar, como sefalopodos, platielmintos, nemerteos, anelidos, moluscos e ecinodermatos. Los no ave plu ca du formas de dermas embrial (la mesoderma manca) e no ave un tubo de dijesta o un sistem de nervos. Resente, on ia abandona la categoria, e ia dona a cada grupo sua propre categoria.
Vasco da Gama
Vasco da Gama, un navigor portuges, ia nase sirca 1469 en Sines o Vidigueira en la provinse de Alentejo en la sude de Portugal e ia mori a 24 desembre 1524 en India. Sua fama xef veni de sua descovre de la via par mar de Europa a India sirca la Capo de Bon Espera.
Re Manuel 1 de Portugal ia encarga a el a completi la atentas de Bartolomeu Diaz per descovre la via sude a India. Cuatro barcones su sua comanda ia parti de Portugal en julio 1497 e ia ariva en la sude-ueste de la penisola barati a 20 maio 1499. Da Gama ia reveni a Portugal en setembre 1499.
Iudi vagante
El es la carater xef de un lejenda de un iudi ci ia burla Jesus a sua via a la crusi e ia es alora condenada a pasea la tera asta la reveni. La natur esata de sua peca e sua natur varia. El es, a veses, videda como un sapator o otra artisan, e en otra naras el es la portor a la imobila de Pontio Pilato.
La manoscrito esistente la plu vea con la lejenda es la Flores Historiarum par Roger de Wendover, do lo apare en la parte per la anio 1228, su la titulo De la iudi Josef ci es ancora vivente espetante la reveni de Cristo.
A min de la sentenio 17, la nom Ahasver ia es donada a la iudi vagante, cual pare es adotada de Ahasuero, la re persian en la Libro de Ester, ci no ia es vera un iudi, e de ci sua nom entre iudis medieval ia es un esemplo de un fol. Esta nom ia pote es posible elejeda car la Libro de Ester descrive la iudis como un popla persegueda e sperdeda tra cada provinse de la impero vasta de Ahasuero, simil a la diaspora iudi plu tarda en paises en cual cristianisme es forte.
Multe nomes ia es donada a la iudi vagante pos alora, incluinte Matatio, Butadeo, Paul Marrane, e Isac Lacedem (sua nom en Frans e Nederland, en la lejenda e en la novela par Alexandre Dumas). En la plu de casos, la nom es simple un varia de "la iudi vagante" o "la iudi eterna". En suomi, el es conoseda como la sapator de Ieruxalim.
Un lejenda es recordada en la Flores Historiarum par Roger de Wendover: An arcibispo de Armenia, cuando el ia visita England, ia es demandada par la monces de la Abaderia de San Alban sur Josef de Arimatea, ci ia parla a Jesus e ia es reportada como ancora vivente. La arcibispo ia responde ce el mesma ia vide un tal om en Armenia, e ce sua nom ia es Cartafilo, un sapator iudi, e ci, cuando Jesus ia para per un momento per recovre cuando portante sua crus, ia colpa el e ia dise a el "Vade plu rapida, Jesus! Vade plu rapida! Perce tu pigri?" Jesus ia responde "Me va sta e reposa, ma tu va vade asta la dia final". La arcibispo ia reporta ance ce Cartafilo ia converti a cristianisme e vive como un eremita promovente sua crede. Esta nara ia es repetada en formas variosa per multe anios e en multe paises.
La pecor condenada, forsada a vaga sin la espera de reposa en mori asta la reveni de Cristo, ia impresa se sur la imajina popular medieval, spesial referente a la nonmortalia parente de la popla iudi vagante. On ia ave declaras de vides de la iudi vagante tra Europa e la Americas, de la eda medieval (cuando lo ia es crededa como un fato) a sentenios plu resente.
Mente
On usa la terma mente per descrive la funsiones plu alta de la serebro umana, serta los sur cual umanas es consensa, como personalia, pensa, razona, memoria, inteleto e emosia. An si otra animales ave alga de esta capasias, usual on usa la terma sola per umanas – e per esentes supernatural per ci on reclama cualias umana, como en la frase "la mente de Dio".
Pentarcia
Nom
La nom veni de elinica Πενταρχία, pentarchía (e esta de πέντε pénte, "sinco", e ἄρχειν archein, "governa").
Periodo Jomon
La periodo Jomon es la tempo en Nion preistorial, tradisional entre 14 000 e 300 aec (resente revisada a 1000 aec), cuando Nion ia es abitada par un cultur xasante-coliante cual ia ateni un grado notable de nonomadia e complica cultural.
Mesopotamia
Mesopotamia es la nom de la teritorio de la rios Tigris e Eufrates, oji Irac, Cuait e Suria, incluinte la areas de la fronteras entre Turcia e Suria e entre Iran e Irac. La nom veni de elinica antica: Μεσοποταμία sinifia "media entre rios". Lo es un de la "cunas de sivilia" de la mundo, con un istoria cual estende de sirca 4000 aec a aora.
Universia de Oxford
La Universia de Oxford es la instituida de instrui alta la plu vea en la mundo de la lingua engles, situada en Oxford, England. La site Oxford ia es ja importante como sentro de instrui a la fini de la sentenio 12. En la desenio de 1250, membros de multe ordinas relijiosa ia abita en Oxford, ia deveni influosa e ia manteni casas per studiantes. Alora, persones privata carital ia fundi universias per servi como comunias autosufisinte de scolores; un cuantia cresente de studiantes ia abita en la universia.
Mercurio
Mercurio (simbole: ) es la planeta la plu prosima a la Sol en nosa sistem solal, orbitante la Sol en 88 dias. Lo es briliante cuando oservada de la Tera: sua cuantia de brilia varia de sirca -2,0 a 5,5. Ma lo no es fasil vidable, car la masima de sua separa angulal de la Sol es sola 28,3° — donce lo es vidable sola a lus prima e lus final.
On no conose bon la planeta. La prima de du veculos spasial cual ia visita la planeta ia es Mariner 10, cual ia mapa sola sirca 45% de la surfas en 1974 e 1975. La veculo du, su la nom MESSENGER, ia mapa plu 30% en janero 2008.
Mercurio aspeta simil a la Luna, con multe crateres. Lo ave no lunas e no atmosfera. La planeta ave un cor de fero cual jenera un campo magnetal con sirca 1% de la potia de la campo magnetal de la Tera. La temperatur de la surfas varia de sirca 90 a 700 K: la punto direta su la Sol es la plu calda, e la fondo de crateres a la polos es la plu fria.
Ante la sentenio 4 aec, astronomistes elinica ia crede ce la planeta es du ojetos diferente: la un vidable sola a leva de sol, e la otra vidable sola a reposa de sol. La poplas xines, corean, japanes e viet nomi la planeta "la stela de acua", per un de la sinco elementos clasica.
Universia de Oxford
La universia ia es un sentro de la Partido Monarciste en la Gera Interna Engles (1642–49). La soldato-statiste Oliver Cromwell, canselor de la universia de 1650 a 1657, ia es encargada a preveni la clui de la du universias de Oxford e Cambridge par la puritanes, ci ia regarda la instrui de la universia como perilosa a sua credes relijiosa.
Reformis de organiza en la sentenio 19 ia inclui un tolera plu grande per desacorda relijial e la fundi de cuatro scolas per femes, como Somerville College. La cursos de Oxford ia avansa en la sentenio 19 per inclui studias medical e siensal.
Oxford inclui 39 scolas, e cada ave sua propre strutur interna e ativia. La xef formal de la universia es la "canselor", elejeda per sua vive par tota membros de la universia ci ave un diploma de grado "M.A." (mestre de artes). La "vis-canselor", ci reteni sua posto per cuatro anios, es la xef esecutante de la universia. La universia fa esaminas e ofre diplomas. On nesesa susede en du esaminas per oteni un diploma prima. Diplomas e rexercas a la niveles de "mestre" e "dotor" es ofreda en tota sujetos studiada a la nivel graduada.
En ajunta a recursos de come e abita, la scolas furni ativias sosial, cultural e divertinte per sua membros.
Entre la arciteta dominante gotica de la universia es Tom Quad de Christ Church, la plaza la plu grande en la universia. La biblioteca xef, la Biblioteca Bodleian, ia es construida en la comensa de la sentenio 17. Museos inclui la Museo Ashmolean de Arte e Arceolojia (1683). Libros ia es prima primida par la universia en 1478. La primeria Oxford University Press publici, entre otras, la disionario engles de Oxford.
Holger la dansce
Holger la dansce (conoseda en franses como Ogier le Danois) es un cavalero lejendal de Carlo la grande ci apare en multe cantas de eroes en franses vea. Spesifada, el es la eroe en La chevalerie Ogier (~1220), de la Geste de Doon de Mayence. La parte prima de la epica, sur la enfantia de Holger, es marcada par sua duel contra un sarasen, de ci el ia oteni la spada Cortana, seguente par un vinse sur un otra sarasen de ci el ia gania la cavalo Broiefort. En partes seguente, Holger ia deveni un rebelor ci ia demanda refuja con la re de Lombardia e ia combate Carlo la grande per multe anios, asta cuando el ia reconsilia cuando el ia es nesesada per combata un otra invade sarasen.
Sua carater es un composa fundida sur un person istorial, Autchario Franco, ci ia es aliada con Re Desiderio de Lombardia contra Carlo la grande. La lejenda de un om Othgerio (enterada en Meaux) es ance corporada e la nara. En Scandinavia, el ia es prima conoseda como Oddgeir danski en la tradui a norsce vea de la saga Karlamagnús, ma plu tarda ia deveni conoseda plu comun como Holger Dansce e ia es miscada con Olaf, fio de Re Gøtrik, en un tradui dansce de la sentenio 16. El ia deveni un eroe de folclor dansce, con la motif de la eroe dorminte liada a el.
En un modo simil a Frederico Barbarosa, San Vaslav, e Re Artur, Holger en la lejenda dansce, deveni un "re en la monte". On dise ce el abita la castel de Kronborg, sua barba creseda a sua pedes. El va dormi ala asta un dia en cuando la pais de Danmarc es perilida, a cual ora el va sta e salva la nasion.
Aritmetica
Soma (+)
Soma es un opera fundal de aritmetica. En sua forma plu simple, ajunta combina du numeros, la ajuntadas, en un sola numero, la soma de la numeros (como 2 + 2 = 4).
Sutrae (-)
Sutrae es la inversa de soma. Sutrae trova la difere entre du numeros, la diminuida min la sutraeda. Si la diminuida es plu grande ca la sutraeda, a difere es positiva, si la diminuida es plu peti ca la sutraeda; la difere es negativa; si los es egal, la difere es 0.
Multipli (× o · o *)
Multipli ance combina du numeros en un sola numero, la produida. La du numeros orijinal es la multiplinte e la multiplida, a veses ambos nomida fatores.